CELEX: 62018CA0195
Language: hu
Date: 2019-03-13 00:00:00
Title: C-195/18. sz. ügy: A Bíróság (tizedik tanács) 2019. március 13-i ítélete (a Sąd Okręgowy w Piotrkowie Trybunalskim [Lengyelország] előzetes döntéshozatal iránti kérelme) — a B. S. elleni büntetőeljárás (Előzetes döntéshozatal — Adózás — Az alkohol és az alkoholtartalmú italok jövedéki adója — 92/83/EGK irányelv — 2. cikk — A „sör” fogalma — Több glükózt, mint malátát tartalmazó keverékből nyert sörléből készített ital — Kombinált Nómenklatúra — 2203 vámtarifaszám (malátából készült sör) vagy 2206 vámtarifaszám (más erjesztett ital))

6.5.2019   
            
            
               HU
            
            
               Az Európai Unió Hivatalos Lapja
            
            
               C 155/14
            
         
      A Bíróság (tizedik tanács) 2019. március 13-i ítélete (a Sąd Okręgowy w Piotrkowie Trybunalskim [Lengyelország] előzetes döntéshozatal iránti kérelme) — a B. S. elleni büntetőeljárás
      (C-195/18. sz. ügy) (1)
      
      (Előzetes döntéshozatal - Adózás - Az alkohol és az alkoholtartalmú italok jövedéki adója - 92/83/EGK irányelv - 2. cikk - A „sör” fogalma - Több glükózt, mint malátát tartalmazó keverékből nyert sörléből készített ital - Kombinált Nómenklatúra - 2203 vámtarifaszám (malátából készült sör) vagy 2206 vámtarifaszám (más erjesztett ital))
      (2019/C 155/18)
      Az eljárás nyelve: lengyel
      
         A kérdést előterjesztő bíróság
      
      Sąd Okręgowy w Piotrkowie Trybunalskim
      
         Az alap-büntetőeljárás résztvevője
      
      B. S.
      
         Az eljárásban részt vesz: Prokuratura Okręgowa w Piotrkowie Trybunalskim, Łódzki Urząd Celno-Skarbowy w Łodzi, Urząd Celno-Skarbowy w Piotrkowie Trybunalskim
      
         Rendelkező rész
      
      Az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelv 2. cikkét úgy kell értelmezni, hogy valamely olyan köztes terméket, amelyet arra szánnak, hogy azt nem alkoholos italokkal keverjék össze, és amelyet kevesebb malátázott összetevőt, mint nem malátázott összetevőt tartalmazó sörléből nyernek, és amelyhez az erjedési folyamatot megelőzően glükózszirupot adtak hozzá, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletének az 1991. július 26-i 2587/91/EGK bizottsági rendeletből következő változatában foglalt Kombinált Nómenklatúra 2203 vámtarifaszáma alá tartozó „malátából készült sörnek” lehet minősíteni, amennyiben az említett termék organoleptikus tulajdonságai megfelelnek a sör ilyen tulajdonságainak, aminek vizsgálata a kérdést előterjesztő bíróság feladata.
      
         (1)  HL C 221., 2018.6.25